JohanHeinsen/ENO huggingface dataset:
Aalborg Stiftstidende, 1838-09-10
Ved samme Auction bliver bemeldte Jordlod, som bestaaer af 3 Parceller, hvoraf een paa omtrent 3 1/2 Tdr. Land, en anden lidet større og en tredie paa omtrent 8 Tdr. geometrisk Maal, opbuden til Salg til Eiendom baade parcelviis og samlet. J Mangel af Salg blive bemeldte Jordlodder, som ere vel behandlede, ved Auctionen samme Tid opbudte til Bortleielse paa 6 Aar, ligeledes baade samlede og parcelviis. Skeer Salg af Jordlodderne under Eet, vil Kjøberen, kunne vente, at den største Deel af Kjøbesummen kan, om forlanges, som offentlige og andre Penge, deri blive staaende. Nibe, den 4de Septbr. 1838. Lynge.
Aalborg Stiftstidende, 1838-09-10
Auction. Tirsdagen den 18de September dette Aar, Eftermiddag Kl. 5, bliver ved Auction opraabt til Bortfæstning paa Livstid et Forvalter Lund i Voerberggaard tilhørende Huus, med Jord og Afgrøde paa Voerberggaards Mark. Paa Eiendommen kan holdes 2 a 3 Koer. Conditionerne fremlægges ved Auctionen og denne afholdes i selve Huset. Kjær og Hvetbo Herreders Contoir i Norresundby, den 7de Septbr. 1838. Lange.
Aalborg Stiftstidende, 1838-09-10
Den til Afholdelse Tirsdagen den 11te dennes berammede Auction over 12 Stykker Ligstene med mere ved FrueKirke her i Byen, udsættes herved indtil Tirsdagen den 18de f. Maaned. Aalborg, den 9de Septbr. 1838. A. Mørch.
Aalborg Stiftstidende, 1838-09-10
Efter Begjæring af Oberstlieutenant, Land- og Søkrigscommissair Ridder v. Hegermann bliver, Tirsdagen d. 18de D., om Formiddagen Kl. 10, afholdt offentlig Auction hos Sognefoged Peder Dam i Nørre-Sundby over endeel til Jnterimsbroer brugte Træmaterialier, bestaaende af Tømmer og Brædder. Liebhabere indbydes. Aalborg Byfoged- og Birkedommer=Contoir, den 10de Septbr. 1838. Wølfferdt.
Aalborg Stiftstidende, 1838-09-11
Udlandet. Keiseren af Østerrig ankom paa sit Kronningstog til Malland den 25de Aug. til Como, hvor han blev modtaget paa den Høitideligste. Hele Søen var oplyst og dette skjønne, imposante Skuespil havde samlet en stor Menneskemasse fra Malland og Omegnen. Keiseren bivaanede det selv i en Baad. Næste Dag var der Skibsvæddeløb og Festforestilling i Theatret. Forberedelserne til Kronningshøitiden i Malland skride hver Dag fremad. Foran Domkirken, er opreist et Stillads til en Baldachin og fra Høiden af Kathedralkirken kan man see Forberedelsen til Høitidelighederne. inde i Kirken. - Efter senere Beretninger vare Montenegrinerne nu blevne tugtede af de østerrigske Grændsetropper, der have tilføiet dem et ikke ubetydeligt Nederlag.
Aalborg Stiftstidende, 1838-09-11
Frankrig. Gen. Brossard, der for attenteret Bestikkelse af offentlige Embedsmænd i Algier og flere lignende Forseelser var stillet for en Krigsret i Perpignan, er nu af Retten dømt i 6 Maaneders Fængselsstraf, 800 Fr. Bøder, og Sagens Omkostninger, samt erklæret uduelig til at beklæde nogetsomhelst offentligt Embede. - Efter de sidste Beretninger fra Algier var Abdeel=Kader endnu beskjæftiget med Beleringen af Ain Maide.
Aalborg Stiftstidende, 1838-09-11
England. The Courier, opfordrer Regjeringen, til, ved Udløbet af Tractaten mellem Danmark og Preussen og Sundtolden, at vaage over den brittiske Handels Jnteresser, for at ikke Preussen, som let kunde blive muligt skal tilvende sig den østersøiske Handels Monopol.
Aalborg Stiftstidende, 1838-09-11
Sverrig. Pøbelens sidste Excesser i Stockholm -der vel her, som sædvanligt, havde en anden Drivefjeder gjaldt nærmest Præsidenten Skog man og Fabrikanten, Lamm. Flere Personer ere fængslede; man siger ogsaa, at nogle ere saarede.
Aalborg Stiftstidende, 1838-09-11
Beretningerne om Høstens Udfald lyde sørgeligt fra alle Sverrigs Kanter. Rugen groer i Axene og Havren ventes neppe at blive moden, hvis ikke September bringer varmt Veirligt.
Aalborg Stiftstidende, 1838-09-11
Norge. Da vor Ole Bull fremtraadte i Concerten i Bergen, modtoges han med al den Enthusiasme, som ifølge Tingenes Natur maatte blive Tilfældet, fordi næsten Alle, som omgave ham, vare fødte mellem de samme Bjerge og længe have været berusede af dette Fælledsskab. Da nu de første Toner udstrømmede af hans rige Phantasie, steg den, om den kunde stige, men uformærkt glemte Alle og Enhver baade sig selv og ham, for derimod at drømme, i Tonernes underfulde Verden. Om hans Præstationers Værd i Sammenligning med den ogsaa berømte Pagani i og forudgaaede Mestere er der sagt saameget, at det kun vilde være en Gjentagelse, om vi bemærkede Noget i saa Henseende. Ogsaa her viste han sit Kjendskab til sine Landsmænds varme Følelser for Fædrelandet, ved at istemme, efterat han var bleven fremkaldt: "For Norge, Kæmpers Fo tilstede, der forestillede sig nærværende den sølverhaarede, Kirkens og sit Fødelands Kæmpe, Nordahl Brun, fra hvis stærke Aand hine ildfulde Toner vare gaaede ud, og at sidde paa den samme Bænk imellem saamange Ædle, der alle ere døde og have taget med sig Glandsen fra det gamle Tempel. - J disse Dage gav Selskabet den gode Hensigt Ole Bull et Festmaaltid paa circa 100 Couverts. Den belgiske Krigsminister har forbudt Militaircheferne, at lade Subscriptions=Indbydelsen til den for derr. Montalembert, Merode og Dumortier (den belgiske Selvstændigheds diærve Talsmænd) circulere i Armeen.
Aalborg Stiftstidende, 1838-09-11
Efter officielle Angivelser ere paa den belgiske Jernbani de første 10 Dage af August befordrede 66, Reisende; i de næste 10 Dage steg Antallet til 113,121, i det Hele ere saaledes fra 1ste til 20de August paa nævnte Jernbane befordrede 176,69 Reisende, for hvilke Jndtægten beløber sig. til 242,434 Fr. Den schweitzeriske Provinds Wallis plages i denne Tid stærkt af Græshopper, der anrette ubodelig Skade paa Kornet og Frugterne. Endskjøndt man har fanget og ødelagt 4000 Foustager (Viertel) af disse Dyr, er Egnen dog endnu opfyldt deraf. Man kan gjøre sig et Begreb om Mængden af disse Jnsecter, der, efter at have opædt Alting paa det ene Sted, drage videre, naar man erfarer, at en Postvogn endog af en Græshoppesværm blev opholdt over 5 Minuter.
Aalborg Stiftstidende, 1838-09-11
Fædrelandet. Kjøbenhavn, den 8de September. Den Committee, som er bleven nedsat af Trykkefrihedsselskabets Bestyrelse for at afgive Betænkning over det lehmannske Forslag, vil snart være færdig med sit Arbeide. Alle dens Medlemmer, Prof. Clausen, Justitsr. Guldberg, Prof. Larsen, Prof. David og Overlærer Olsen, have eenstemmigen besluttet at anbefale Forslaget i dets fleste Puncter. Da Forandringen af Selskabets Organisation har bortryddet alle Formalitets=Vanskeligheder, og der angaaende Realiteten ikke kan være synderlig Dissents mellem de valgte Repræsentanter, saa kan der neppe tvivles om, at denne vigtige Sag ogsaa vil gaae igjennem i Bestyrelsen og Repræsentantskabet.
Aalborg Stiftstidende, 1838-09-11
Under 6te Juli d. A. er der meddeelt allern. Confirmation paa et under 23de September 1835 oprettet Gavebrev, hvormed Sognepræsten for Føns og Orslev Mbd. i Fyens Stift, Christopher Glerup, og Hustrue, Sophie Amalig Glerup, født Hansen, under Navn af det Glerup ske Legat, skjænke 1000 Rbd. rede Sølv til Skolevæsenet i Føns og Ørslev Pastorat. C. T.)
Aalborg Stiftstidende, 1838-09-11
Grevinde Agnete Marie af Rosenkrone, en Datter af Geheimeraad Hjelmstjerne, er i Hovedstaden ved Døden afgaaet den 3die de i en Alder af 87 Aar. Efter Forlydende skal hun af sin store Formue blandt Andet have stiftet ikke ubetydelige Legater for Studerende. Hendes tidligere afdøde Gemal var Eier af Baroniet Rosendal i Norge. Hr. A.) Generalpostdirectionen, der har sin Hun rettet til Alt, hvad der kan tjene til at befordre de Reisendes Tarv, har nu og saa resolveret, at der paa Sprog i den saakaldte Marsk Stigs Bakke skal foretages en Indgravning til Opbevaring, af Proviant, samt paa Øen opføres en Bygning, der kan tjene Reisende, Postmandskab og Dens Beboere som Tilflugtssted, hvis de Bygninger, som for Tiden forefindes paa Øen, ved Ildsvaade skulde blive ødelagte. Til den i næstkommende October Maaned forestaaende Examen artium ere anmeldte ialt 18 1/2 Dimittender, hvoraf 120 fra Skolerne og 6 1/4 fra Privatlærere. (Dagen.)
Aalborg Stiftstidende, 1838-09-11
Den nylig for Censurovertrædelse dømte Hr. Schaldemose agter nu, som eensurpligtig Medlem af det store Broderskab maa trykke at udgive en censureret Nytaarsgave for 18397, der, som han forsikkrer, vil komme til at indeholde de uskyldigste Ting af Verden, og som til Publicums Beroligelse have udholdt Censurens Jldprove, hvorfor de skal vedføies den sædvanlige Attest. Samlingen vil komme til at bestaae af Poesier og Fortællinger, og disse Smaapuslinger ville alle komme frem med velklippede Negle, saa Ingen behøver at frygte for en Rift eller Flænge." - Hr. Schaldemoses Søndagsgjæst, vil derimod ophøre at udkommet saafremt Udgiveren ingen Tilvæxt i Abonnementet erholder.
Aalborg Stiftstidende, 1838-09-11
Faa literaire Nyheder have havt saa rask Afsætning i denne Tid som Klees historiskestatistisk Erindringsblad for Hvermand, hvoraf nu andet Oplag er udkommet. Det første Oplag paa 2000 Exemplarer udsolgtes paa nogle faa Maaneder. - Tillige er udkommen: "Af en Nulevendes Papirer. Udgivet mod hans Villie af S. Kjerkegaard.
Aalborg Stiftstidende, 1838-09-11
J Anledning af det paa et offentligt Fruentimmer i Antoniistrædet foretagne Mord, hvorom vor Correspondents tidligere har berettet, er nu af Politidirecteuren i Kjøbenhavn udlovet en Belønning af 50 Rbd. til den, der kan meddeele nogen Oplysning om de 2 ved denne Leilighed mistænkte Personer, der havde opholdt sig hos den Myrdede, og som efter Udtalen antoges at være sjællandske Bønderkarle. Dagens Redacteur yttrer sin Forundring over, at han ikke har fundet Grosserer Nathansons nysudkomne Bog paa Contoiret, men maattet, søge den udi Byen" og saaledes selv som Mahomed komme til Bjerget, da Bjerget ikke kom til ham. - J Søndagen den 1ste dennes har Red. tillige paa den ham egne Maneer udtalt sin Forundring, over, at man, uagtet der kun er 3 Uger til Stændernes Sammentræden, ikke hører det Mindste til nogensomhelst offentlige eller nogenslags Møder eller Gilder; ingen Forberedelser til Adresser eller Petitioner; at Almeenaandens Virken, hvis den virkelig finder Sted, træder ikke frem" og at dersom Almeenaanden er for Øieblikket meget beskjæftiget i Anledning af Sessionens forestaaende Aabning, saa maa det være meget i det Skjulte. Helsingørs Avisens Redacteur beklager i den Anledning, at Hr. Repp ikke er Medlem af Trykkefrihedsselskabet eller finder Folkebladet paa Contoret"; thi han vilde da af dette Blads sidste fiirdobbelte Nummer have erfaret, at der forberedes en Petition om et Anliggende, der fremfor noget andet kan kaldes et Almeenanliggende, og hvoraf Meget vil finde Gjenklang hos Mænd, der betragte Trykkefriheden med det fordomsfrie Øie, hvormed den bør betragte. - Dagen" indeholder tillige en Slags Adresse fra Hr. Thorleif Gudmundsen Repp til Udgiveren, af Sveriges Stats Tidning", hvori han beder denne, hvis gelegante Blad han betydeligt afbenyer ved Dagens Redaction, hvis det staaer i hans Magt, at drage Omsorg for, at dette kan komme lige saa tilligt som Aftonbladet til 1 Kbhavn., da han saa vist vilde afbenytte det endnu mere. - Tillige meddeler nævnte Redacteur efter 2de med Dampskibet Sirius" medbragte engelske Journaler af 30te Aug og 1ste Septbr. om Daniel OConnell, der fortiden agiterer i Cork, at han spiser til Middag og holder heftige, tildeels ogsaa moersomme Taler."
Aalborg Stiftstidende, 1838-09-11
Det Tourniairiske Kunstberiderselskab, som i flere Maaneder har givet Forestillinger i Hamborg, ventes hertil. Selskabet tæller et Personale af omtrent 50 Personer og nogle og halvfjerdsindstyve Heste, blandt hvilke flere udmærke sig saavel ved Skjønhed, som ved en høist fortrinlig Dressur. Forunden den egentlige Kunstbetidning har Selskabet i Hamborg ogsaa produceret flere offentlige Vædderidt og opført store Pantommer, blandt hvilke især Napoleon, eller de hundrede Dage have havt Tillob og bifald. Kbhpst.)J Bournonvilles Blomsterstykke Herthas Offer udfører den fra Paris hjemvendte Hr. Hoppe paa Mandag Vaarens Parti og dandser en Pas de deur med Jfr. Fjeldsted. Hr. Hoppe har paa sin Kunstreise i Tydskland som i Paris vundet bifald og udgjør fortiden en af vor Ballets meest lovende Talenter.
Aalborg Stiftstidende, 1838-09-11
De hornungske Kunstfyrvækerier vinde her ikke mindre Bifald end der paa flere af Tydsklands større Hovedpladse er bleven dem tildeel. Slutningsforestillingen imorgen vil præsentere Staden Moskous Brand i et Militairtableau med Evolutioner, Udfald, Angreb under Pelottonild og mange andre for et krigersk Sind opløftende Scener.
Aalborg Stiftstidende, 1838-09-11
Efter en ophævet musikalsk Læreanstalt blive i Begyndelsen af Octb. ved Auction bortsolgte 15 Pianoforter, hvoraf 2 af Marschalls og 13 af Richter & Bechmanns Fabrik, samt endeel Musikalier.
Aalborg Stiftstidende, 1838-09-11
Provindsialberetninger. Hertugen af Holsten Glücksborg ventes med Gemalinde den 2den October tilbage fra sin Reise og vil da tage Bopæl paa det kgl. Slot i Kiel. Det Fløi, som Prindsesse Wilhelmine skal beboe, er allerede næsten fuldstændigt decoreret og elegant indrettet, og den afbrændte Deel af Slottet nærmer sig Fuldendelsen. Kieler Corr.)
Aalborg Stiftstidende, 1838-09-11
Ved Udgangen af Aaret 1835 befandt sig paa Bidstrup 371 Patienter og Lemmer (191 Mandfolk og 180 Fruentimmer). Af disse vare i Hospitalet for Sindsvage: 148 Jndivider (68 Mandfolk og 80 Fruentimmer) og i Hospitalet for incurable og andre svage Personer: 223 (123, Mands. og 100 Fruent.). Kbhvnsp.)
Aalborg Stiftstidende, 1838-09-11
Den 4de d. blev i en Forsamling af Jndvaanerne i det 14de holsteenske Landdistrict ved Wilhelminenhöhe ved Kiel besluttet at indgive en Petition til Stænderne om Gjenudøvelse af den fra Arilds Tid nedarvede Skattebevillingsret. Denne Valgdistrictets Anskuelse udtalte sig allerede i en Tale af Skolelærer Koll fra Ellerbeck og vandt Styrke ved et udførligt Foredrag af Advocat Olshausen, Redacteuren af Kieler Correspondentsblatt. Man skred derpaa strax til Værket. Petitionen underskreves af alleValgdistrictets Medlemmer under fri Himmel og for Alles Mathematik, Physik, Naturhistorie og Reisebeskrivelser, og Samlingen vil saaledes stedse blive et hæderligt Minde omden Forklaredes sjeldne Flid, alsidige Stræben og fædrenelandskjærlige Sind. (L. F. St. T.)¬
Aalborg Stiftstidende, 1838-09-11
J det nyligen udkomne andet Bind for 1838 af Bibliothek for Læger, hedder det i en Medicinal-Jndberetning fra Districtschirurgen, Krigsraad Lumholdt i Nibe angaaende Qvaksalveriet, at siden et Par erklærede Qvaksalvere, til hans og Manges Forhavselse, bleve frifundne for Straf, har Qvaksalveriet naaet en utrolig Høide i hans District, thi ei alene berygtede Qvalsalvere, f. Ex. Niels Møller i Valdsted og Flere, drive upaatalt deres ulovlige Haandtering; men ogsaa Andre, man mindst skulde troe det om, give sig af med at forqvakle deres syge Næste, - ingenlunde af Christen Kjærlighed, men af Kjærlighed til de Høns, Gjæs, Æg o. s. v., som gjerne ydes til Vederlag af de Stakler, som slippe heelskindede fra Ulykken. At Jordemodrene under slige Forhold ligeledes udøve Qvaksalveri, er en Selvfølge!
Aalborg Stiftstidende, 1838-09-11
En ung Barselkone, 20 Aar gammel og Førstefødende, blev i dette Aar Dødens Bytte formedelst Qvaksalveri, begaaet af tvende agtbare Koner i Fælleskab, og i Løgsted Sogn ere i dette sidstforløbne Aar udøvede tvende Selvmord, foranledigede ved Hexeri og Qvaksalveri. Denne sidste Begivenhed er imidlertid bleven en Gienstand for Rets=Undersøgelse, men Resultatet deraf er ubekjendt Ligesom vi tidligere her i Bladet have søgt isærdeleshed at lægge Leiebibliotheker og Læseforeninger Trykkefriheds selskabets Skriftcommittees Opfordring paa Hjette: at bidrage til Rensning for Literaturens Ukrud, hvortil Paul de Kocks Romaner, forsaavidt deres usædelige Retning angaaer, vist med Grund kunne regnes, saaledes har nu ogsaa en Jndsender i Vestsjæll. Av. gjort Bestyrelsen af Slagelse Læseselskab opmærksom paa, hvorledes disse vederstyggelige Beger, ogsaa i nævnte Læseforening have indsneget sig, og yttrer det Ønske, at ogsaa Provindsens Redacteurer vilde henvende vedkommende Bestyrelsers Opmærksomhed herpaa, hvorfor de vilde hoste Tak af mangen Familiefader, der gjerne under og ønsker sine Børn en saa morende og dannende Beskjæftigelse som Læsning af gode Boger, men ikke giver sit Contingent til Læseselskaberne, for at see saadanne Boger, som de ovennævnte, forte ind i sit Huus."Med den slesvigske Stændertidendes Abonnement har det været endnu ringere end med den viborgskes. Hele Tidendens Afsætning bestod af 274 betalte Exemplarer, hvoraf 53 i den danske Oversættelse, og af disse sidste forbleve kun 6 i Hertugd. Slesvig.
Aalborg Stiftstidende, 1838-09-11
I Helsingør er Komd. G. C. Petersen valgt til Formand for Borgerrepræsentationen. (Hels. Av.)
Aalborg Stiftstidende, 1838-09-11
Districtslæge Hoff i Viborg retfærdiggjør sig nu i Jyllandsposten for den usandfærdige og fornærmelige Beskyldning" imod ham, at han skulde have tilføiet Bonden fra Himmestrup et Bryststed, saa at denne tørnede ned af Trap ven o. s. v., da han vel var vred og havde skjændt paa Bonden, fordi denne kom en Time sildigere end han var tilsagt, men uden at komme i videre Berøring med ham. Derimod havde Bonden, der, medens Hr. Hoff skjændte i Døren, stod midt paa Trappen, og som vilde gjøre et Skridt, baglænd, traadt feil, hvorved han faldt, men det er en reen Usandhed, at Hr. H. i mindste Maade har berørt ham.
Aalborg Stiftstidende, 1838-09-11
Fra Rendsborg meldes, at man nu er i fuld Gang med de foreløbige Arbeider til den store slesvigeholsteenske Chaussee. Den vil blive en betydelige Deel kortere end den gamle. (D. Th. Av.)
Aalborg Stiftstidende, 1838-09-11
En Mand i Egnen af Nyborg har bragt det saa vidt i Agerdyrkningskunsten, at han alene, ved egen Kraft, een Person, med en selv dertil forfærdiget og indrettet Plov, Harve og Tromle, dyrker 5 a 6 Td. Land. (S. Bl.) Herr Bocks Panorama bliver i Viborg meget besøgt.
Aalborg Stiftstidende, 1838-09-11
Blandt de fortrinligere Stykker udhæves især et, forestillende en Kanefart i Maaneskin, og et andet, forestillende Frederik den Sjettes Hjemkjørsel fra Commedien efter Opførelsen af et Geburtsdagsstykke. Hr. Bock er nu afreist til Randers.
Aalborg Stiftstidende, 1838-09-11
Vib. Samler.)J Loll. Falst. Avis bekjendtgjøres Domsconclusionen i en Sag om verbale Jnjurier, hvori kjendes for Ret, at det opkomne Rygte om, at Klageren, Tømmermand H. Mortensens Kone Maren Jeppesdatter skulde have taget nogle stegte Aal, som Jndklagede H. Hansens Kone Kirsten, Christoffersdatter foregiver at have mistet, bør død og magtesløs at være. Det er stor Skade - siger Kbhvnpst. - at Bekjendtgjørelsen intet indeholder om, hvor og af hvem denne ypperlige Dom er afsagt: det er noget aldeles nyt at mortificere et Rygte."
Aalborg Stiftstidende, 1838-09-11
Ved Hestemarkedet i Tønning i Midten af August Maaned afsattes en 5600 Heste til en høieste Gjennemsnitspriis af 100 til 120 Rbthlr. Cour. Vi gaae med de gladeste Forhaabninger - hedder det sammestedsfra - en særdeles rig Høst imøde, da Kornet endnu ikke har lidt og staaer i rig Fylde. Rapsen har her iaar givet en rig Avls og smuk Qvalitet.
Aalborg Stiftstidende, 1838-09-11
Det Müllerske Selskab giver fortiden Forestillinger i Slagelse. Grenaa, 8de Septbr. Tyroler=Familien Bauer gjæste i denne Tid vor By. Jgaar Aftes gav den sin første Concert, men som kun reusserede slet, da der ialt vare circa 11 a 15 Tilhørere, og naar man nu betænker, at deraf vare adskillige Fri=Tilhørere og endeel Børn under 12 Aar, saa er det desværre kun altfor indlysende, at en saadan Kunstreise fra Tyrol (?) hertil kun maa svare simpel Regning. Jmorgen Aften giver Familien atter en Concert, og begiver sig herfra, efter Forlydende, til Ebeltoft, hvorhen vore bedste Ønsker ledsage den. Kunstnerne ere tillige ledsagede af gen kiendt Mandt. For omtrent 14 Dage siden væltede en Slagter paa Veien fra Ebeltoft hertil og forslog sig saaledes, at han nogle Timer derefter opgav Aanden.
Aalborg Stiftstidende, 1838-09-11
Handels= og Skibsefterretninger. Paa Falster har Kløverhøsten ialmindelighed været slet iaar. Høhøsten lider bedre. Raps antages ei at have givet over 3 Tdr. pr. Td. Land i Gjennemsnit. Rugen fylder godt i Laden og lader til at give godt i Tønden, er af smukt Udseende, Foderen tørt, men Kjærnen blød. Hveden har lidt ved den sildige Eftervinter og er derfor meget tynd, saa at man vel ei tør antage, at den vil blive anderledes end i et almindeligt Aar. Hvide Ærter tegne til at blive endog bedre end i et godt Aar. Graae Ærter ville derimod neppe blive gode Handelsvarer. Vikker og Havre ere gode. Bygget er som i et almindeligt godt Aar. (Loll. Falst. Av.)
Aalborg Stiftstidende, 1838-09-11
Ved den afholdte Licitation over Leverancer til fyenske Reg. lette Dragoner bleve Priserne følgende: at levere imellem 14de og 23de Octbr.: Havre 12 Mk. 4 s. til 13 Mk. 8 s., Hr 17 s. Lpd. og Halm 6 s. Lpd.; at levere imellem 13de og 21de Decbr. Havre 13 Mk. 8 Mk. til 13 Mk. 12 s., Hs 11 a 12 s., Halm 6 s.; at levere imellem 17de og 28de Febr. 1839. Havre 13 Mk. 9 s. til 11 Mk., Hs 12 s., Halm 5 a 6 s.;at levere imellem 19de og 30te April 1839: Havre 13 Mk. 13. s. til 11 Mk., Hs 11 a 12 s., Halm 5 1/2 a 6 s. (Hemp. Av.) Hallingen paa Svendborg Skibsbro er særdeles afbenyttet; det ene Skib op og det andet ned. Paa den mindre Halling, staae 2 Smaafartøier jevnsides. (S. Bl.)
Aalborg Stiftstidende, 1838-09-11
Thisted Amts-Avis beretter, at Havne- og Canal-Jnspecteur Leth, ifølge Generaltoldkammerets Ordre, i denne Tid er beskjæftiget med at udkaste en Plan til en Havns Anlæg ved Thisted, og at, ifølge hans mundtlige Yttringer, dette Havneanlæg, ikke vil koste en saa betydelig Sum, som man i Begyndelsen, antog.
Aalborg Stiftstidende, 1838-09-11
Fallitter. Favence=Fabriken Søholm paa Kbhvns Amt, Borgermester og Komd. Hans Thomsen Fries's Stervbo masse i Flensborg. Reisende. Ank. (hos Petersen: Forp. Bodilsen af Vraa f. Kbh.; Forp. Kruuse f. Sjælland; (hos Brünes). Forv. Nyholm f. Baggesvogn, Propr. Rottbøll f. Borglumkloster; Pastor Grove f. Østerhornum; Secr. Hyllested f. Kbh.; Forv. Raden f. Sønderskovsgaard; Kbd. Guffen f. Liverpool. Endv. ank. med Dag v. F. Veile: Hr. Essen. Fra Aarh.: Jfrr. Kaastrup og Teilgaard; Propr. Christiansen, Mad. Christiansen; Kbd. Hartmann, Bøssemager Löbnitz; Dhrr. Sødring, Wolff og Griffen. Fra Randers: Hr. Cortsen; Jfr. Petersen; Skibsbygmester Bonnesen; Districtschirurg Rauchmaul; Commerceraad Tommesen.
Aalborg Stiftstidende, 1838-09-11
Døde. Helsingør. Tømmermester Unmack.
Aalborg Stiftstidende, 1838-09-11
Frederikshavns Skibsliste. Jndk. D. 7de Spth. B. Jørgensen f. Kbh., best. t. Skagen m. Kjøbmandsvarer. Den 10de: N. H. Mande f. Eckernforde, best. t. Antverpen m. Horfro. T. Thorbjørnsen f. Odense, best. t. Østerr. m. Kornv. og Smør. - Den 9de ds. passerede her forbi Briggen, Vormical, Capt. Jürgensen, af Flensborg til Brasilien, og Jagten, Maagen, H. Larsen, af Nyborg til Drammen. - Tilankers ved Hirtsholmen Skipper Jørgensen, af og til Aarhuus, fra Altona og J. Norberg af Østerr., til Aalborg. -
Aalborg Stiftstidende, 1838-09-11
Ved Skibslistens Slutning Kl. 3 Efterm.: Vinden sydlig og stille Luft.
Aalborg Stiftstidende, 1838-09-11
Hals Skibsliste. Jndk. D. 8de Septbr. T. M. Alstrup f. Kbh. m. Stykg. D. 9de : P. Bager f. Hors. m. Brænde D. 10de: L. Johansen og P. Bach f. Kbh. m. Stykg. P. Dam f. Riga m. Hør og Hamp. - Udg. D. 7de: J. Gunnuldsen, t. Tønsb. m. Korn. D. 9de: J. Juul t. Drammen m. Kridt, L. C. Sørensen m. Smør og Aal, Th. Hjelm m. Talg, Gryn og Jern, L. Andersen m. Hvede, H. F. Petersen m. Muurst.;Alle t. Kbh. A. Jensen m. Muurst., A. Gunnuldsen m. HoN. Evensen, ball., Alle t. Østerr. J. Jensen t. Christiania m. Byg. H. K. Holm t. Østersøen, ball. P. C. Petersen t. Helsingør m. Smør, S. Laue t. Grenaa, ball.